Държавен вестник, бр. 71, 2010 г., стр. 5

БРОЙ  71	
Д Ъ Р Ж А В Е Н  В Е С Т Н И К 	
СТР.  5  
(5) Дарителите могат да упражнят правото 
си на участие пряко или чрез други правител­
ства, международни организации, физически 
или юридически лица.
(6) Членовете на КС могат да се откажат 
от участие в него по всяко време с писмено 
заявление до УС на НДЕФ. Отказът от това 
право е окончателен.
(7) Членовете на КС губят окончателно право 
на участие в КС, ако не участват в неговата 
работа за период, по-дълъг от една година.
(8) Всеки член на КС има право на един глас.
(9) Консултативният съвет приема правила 
за работата си с мнозинство от повече от по­
ловината от своите действащи членове.“
§ 11. В чл. 15 ал. 5 се изменя така:
„(5) Консултативният съвет може да взема 
решения за външен одит на средства и проек­
ти на НДЕФ. Разходите за външния одит се 
поемат поравно между членовете на КС, които 
са гласували в полза на това решение.“
§ 12. В чл. 16 ал. 1 се изменя така:
„(1) Изпълнителното бюро е помощен орган 
на УС и се състои от:
1. директор;
2. експерти;
3. технически сътрудници.“
§ 13. В чл. 17 т. 12 се изменя така:
„12. контролира провеждането на проце­
дурите по закупуването на стоки и услуги и 
реализацията на проектите;“.
§ 14. В чл. 18 се създават ал. 4 и 5:
„(4) При прекратяване пълномощията на 
директора на ИБ по реда на ал. 3 до избора 
на нов директор на ИБ неговите функции се 
изпълняват от:
1. досегашния директор на ИБ – в случаите 
по ал. 3, т. 1 и 2, освен ако той изрично въз­
рази срещу това;
2. председателя на УС – в останалите случаи.
(5) При отсъствие на директора на ИБ по­
ради излизането му в законоустановен отпуск 
или фактическа невъзможност да изпълнява 
функциите си неговите функции се изпълняват 
от председателя на УС.“
§ 15. В чл. 19 т. 3 се изменя така:
„3. сключва от името на НДЕФ всички 
договори, за които в наредбата не е изрично 
предвидено, че се сключват от председателя 
на УС;“.
§ 16. Параграф 1 от допълнителната разпо­
редба се изменя така:
„§ 1. По смисъла на наредбата:
1. „Дарители“ са правителствата, с изключе­
ние на българското правителство, финансовите 
институции и други лица, които са предоставили 
средства или оказват съдействие на НДЕФ, 
както и крайните купувачи на ПЕЕ, търгувани 
от Република България.
2. „Крайни купувачи на ПЕЕ“ са държа­
ви – участнички в международна търговия 
с ПЕЕ, или техни местни лица, които са 
придобили възмездно пряко или в резултат 
на последващи продажби ПЕЕ, търгувани от 
Република България, за целите на изпълнение 
на задълженията си за редуциране на емисии 
парникови газове по смисъла на Рамковата 
конвенция на Обединените нации по изменение 
на климата и Протокола от Киото.
3. „Местно лице на държава – участничка в 
международна търговия с ПЕЕ“ означава лице:
а) физическо лице – гражданин на тази 
държава;
б) юридическо лице със седалище в тази 
държава.
4. „Национална схема за зелени инвестиции“ 
е Националната схема за зелени инвестиции в 
Република България по смисъла на Закона за 
опазване на околната среда.“
Преходни и заключителни разпоредби
§ 17. (1) В срок един месец от влизането в 
сила на постановлението министърът на иконо­
миката, енергетиката и туризма в съответствие 
с чл. 9, ал. 2 определя със заповед лицата, 
които следва да заменят заместник-министъра 
и постоянния алтернативен представител на 
Министерството на земеделието и храните в 
досегашния УС.
(2) До замяната им по реда на ал. 1 замест­
ник-министърът и постоянният алтернативен 
представител на Министерството на земеделието 
и храните в досегашния УС продължават да 
осъществяват функциите си.
§ 18. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
7272
ПОСТАНОВЛЕНИЕ № 186
ОТ 7 СЕПТЕМВРИ 2010 Г.
за осигуряване на целодневна организация 
на учебния ден за учениците от І клас в 
държавните и общинските училища
МИНИСТЕРСКИЯТ СЪВЕТ
П О С Т А Н О В И :
Чл. 1. (1) На държавните и общинските учи­
лища се предоставят допълнителни средства за 
обхванатите ученици от I клас в целодневната 
организация на учебния ден в размер 427 лв. 
за едно дете за бюджетната година, в това 
число за поевтиняване на обедното хранене.
(2) Първостепенните разпоредители с бю­
джетни кредити предоставят по бюджетите на 
училищата средствата по ал. 1 в зависимост 
от броя на учениците от І клас, обхванати в 
целодневната организация на учебния ден.